**Jõustruktuuride 2023. aasta male auhinnavõistluste**

**JUHEND**

1. **EESMÄRK**
2. Populariseerida malet Sisekaitseakadeemia töötajate ja õppurite, politseiasutuste teenistujate, abipolitseinike, vanglaametnike ning teiste jõustruktuuride ametnike hulgas;
3. Selgitada Eesti jõustruktuuride parim kiirmaletaja ja edukaim asutus males 2023. aastal;
4. Selgitada välja akadeemia paremad maletajad antud turniiri käigus.
5. **AEG JA KOHT**

Võistlused toimuvad reedel, **10.03.2023** Sisekaitseakadeemia õppehoones, ruumis A210 (Kase 61, Tallinn) **algusega kell 10.30.**

Registreerimine kell 10.15-10.25, avamine kell 10.30. Võistluste lõpetamine ca 16.30.

**Eelregistreerimine tuleb teha kirjalikult nädal enne võistlusi, hiljemalt 03.03 e-maili teel** **epp.jalakas@sisekaitse.ee****, eelregistreerimisel palun märkida võistleja ja asustuse nimi.**

1. **KORRALDUS JA JUHTIMINE**

Võistlused korraldab Sisekaitseakadeemia spordiklubi koostöös Sisekaitse-akadeemiaga. Võistluste peakohtunik on Ivan Moskaljov. Osalejatelt ei küsita osavõtumaksu.

1. **VÕISTLUSTINGIMUSED**

AJAKONTROLL. 15 minutit + 5 sekundit igale käigule kummalegi võistlejale (vooru pikkus u 40 minutit).

VÕISTLUSTE SÜSTEEM. Mängitakse 7-vooru šveitsi süsteemis. Vähema arvu osavõtjate korral mängitakse ringsüsteemis kohapeal otsustatud ajakontrolliga. Võistluste läbiviimisel mängitakse FIDE kiirmale reeglite järgi. Korraldatakse üks turniir (mehed-naised).

Kõik voorud mängitakse FIDE **kiirmale** reeglite järgi, kusjuures kasutatakse järgmisi erireegleid: Mängualale on keelatud tuua kohtunikule vastuvõetamatuid elektroonilisi seadmeid (nt sisselülitatud mobiiltelefon). Kui mistahes selline seade tekitab heli, siis otsustab kohtunik eksinud mängijale

määratava karistuse, milleks võib olla ka sellele mängijale partii kaotatuks tunnistamine (vastasmängija võidab; siiski kui vastasmängija ei saa partiid võita mistahes määrusepäraste käikude seeriaga, on selle tulemuseks viik).

**Iga mängija, kes ilmub malelaua juurde 5 minutit pärast mänguaja algust, kaotab partii.**

**Käesolev turniir ei lähe Eesti reitingusüsteemi arvestusse.**

1. **OSAVÕTJAD**

Osavõtuõigus on kõigil Sisekaitseakadeemia töötajatel ning õppuritel, politseiasutuste teenistujatel ja abipolitseinikel, vanglaametnikel ja teistel jõustruktuuride ametnikel, kes on võistlustele õigeaegselt registreerunud.

1. **PAREMUSJÄRJESTUSE SELGITAMINE**

Võitja on see mängija, kes on kogunud kõige rohkem punkte. Võrdsete punktide korral kahel või enamal maletajal arvestatakse paremusjärjestuse selgitamisel:

1) Buchholz (kõigi vastasmängijate punktide summa);

2) Buchholz ilma kõige madalama tulemuseta;

3) Buchholz ilma kahe kõige madalama tulemuseta jne.

1. **AUTASUSTAMINE**

Individuaalset esikolmikut autasustatakse medalite ja auhindadega.

Iga asutuse kolme parema individuaalvõistleja punktid summeeritakse ning selle alusel antakse välja ka võistkondlikud auhinnad.

1. **PROTESTIDE ESITAMINE**

Protestid esitatakse peakohtunikule kirjalikult 30 minuti jooksul pärast vaidlusaluseid sündmusi.

1. **ÜLDIST**
2. Osalemine on lubatud tervena, järgitakse nakkuste leviku piiramise reegleid.
3. Osavõtjate sõidu- ja kõik muud kulud kannavad lähetavad asutused või osavõtjad.
4. Toitlustamine on võimalik sööklas osavõtjate endi kulul, soov märkida eelregistreerimisel.
5. Käesolevas juhendis määratlemata küsimused lahendab **peakohtunik koostöös peakorraldajaga.**

Epp Jalakas

SKA spordijuht-vanemlektor